સુરતના આઠ પોલીસ સ્ટેશનમાં આઠ ફરિયાદ નોંધાયા બાદ આ પગલુ ભરવામાં આવ્યું હતુ. રેશનની દુકાને અનિયમિતતા દેખાતા સુરત કલેક્ટર કચેરીના અધિકારીઓએ પોલીસ સ્ટેશનમાં ફરિયાદ નોંધાવી હતી. સુરત ક્રાઈમ બ્રાન્ચના આસિસ્ટન્ટ કમિશનર આર. આર સરવૈયાએ જણાવ્યું, “આરોપી કોઈ સોફ્ટવેર વાપરતા હતા જેમાં લાભ મેળવનારના રેશન કાર્ડ નંબર, આધાર કાર્ડ નંબર, અંગૂઠાનું નિશાન હતુ. અમે હવે આરોપીએ સોફ્ટવેર ક્યાંથી ખરીદ્યું, કોણે આ સોફ્ટવેર બનાવ્યું અને કોણ ડેટા પહોંચાડતુ હતુ તે અંગે તપાસ કરી રહ્યા છીએ.”